Rana har vært politisk aktiv for Høyre. Han var varamedlem av Oslo bystyre og medlem av bydelsutvalget på Ullern for Høyre 2011–2015. Han ledet Det kriminalitetsforebyggende råd 2012–2014. Han har også deltatt i samfunnsdebatten rundt innvandring og islam og har markert en kritisk holdning til islam og deler av den pakistanske kulturen. I 2006 uttalte han at det var en tabbe av utenriksminister Jonas Gahr Støre å beklage de omstridte Muhammed-karikaturene. Rana har selv beskrevet seg som sekulær muslim.